**Zápisnica zo zasadnutia Rady školy**

**Deň a čas konania:** 11. 10. 2018, 17:00 hod.

**Miesto konania:** ZŠ A. Dubčeka, Majerníkova 62, Bratislava

**Prítomní:**

členovia rady školy: Kamil Zeman (ďalej tiež „p. Zeman“)

Iliana Medviďova (ďalej tiež „p. Medviďova“)

  Soňa Štancelová (ďalej tiež „p. Štancelová“)

Ľubomír Gregorovič (ďalej tiež „p. Gregorovič“)

Marika Chowaniecová (ďalej tiež „p. Chowaniecová“)

Ing. Martin Grondžák (ďalej tiež „p. Grondžák “)

 Zdeněk Borovička (ďalej tiež „p. Borovička)

(v ďalšom texte spolu tiež „prítomní členovia RŠ“)

prizvaní:

 Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková“)

Helena Kačurová (ďalej tiež „p. Kačurová“)

(v ďalšom texte spolu tiež „prítomní“)

**Nerítomní (ospravedlnení):**

členovia rady školy: Richard Savčinský

 Alžbeta Morbacherová

 Hajnalka Masaryková

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

Program:

1. Otvorenie
2. Prezentácia, voľba zapisovateľa a overovateľa zápisnice
3. Informácia o stave úloh/uznesení z predchádzajúcich zasadnutí Rady školy
4. Priebežná  informácia vedenia školy  o pedagogicko-organizačnom a
materiálno-technickom zabezpečení výchovno-vzdelávacieho procesu
- všeobecné zhodnotenie za mesiace 6/2018 až 9 /2018
5. Prerokovanie Správy o výsledkoch a podmienkach výchovno-vzdelávacej činnosti za školský rok 2017/2018
6. Rôzne
7. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Štancelovú a za overovateľa zápisnice navrhol zvoliť p. Gregoroviča. Následne prítomní pristúpili k hlasovaniu.

Výsledky hlasovania:

ZA Kamil Zeman, Zdeněk Borovička, Iliana Medviďova, Marika Chowaniecová, Ľubomír Gregorovič, Soňa Štancelová, Martin Grondžák

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Soňu Štancelovú a za overovateľa zápisnice p. Ľubomíra Gregoroviča.**

**K bodu 3. programu:**

Bez pripomienok

**K bodu 4. programu:**

Slova sa ujal p. Bernáth, riaditeľ školy, ktorý informoval o nasledovných skutočnostiach:

* Dovybavenie tried nábytkom, financované z rozpočtu školy – 6 000 €, výmena nábytku v dvoch kabinetoch na 2. poschodí
* Rekonštrukcia pohybového štúdia bola ukončená, ale nedošlo ku kolaudácii vzhľadom na viacero nedostatkov – nedoriešené vodovodné rozvody, chýbajú dvere, chýbajú lavičky a vešiaky. Opätovne by sa kolaudácia mala konať 18. 10. 2018.
* Prebehla - revízia výťahov
* oprava žalúzii, dataprojektorov, porušeného elektrovedenia financované z prostriedkov školy
* kontrola CO, vyradenie a odvoz – likvidácia starého materiálu
* odvoz veľkokapacitného odpadu – staré lavice – financované z rozpočtu školy
* zakúpenie reflexných čiapok a viest pre žiakov 1. stupňa
* zakúpenie vlajok
* Uskutočnila sa tlačová konferencia k projektu DELIVER,  ktorý sa okrem iných cieľov týka realizácie pilotných hĺbkových rekonštrukcií vybratých verejných budov v správe MČ Bratislava-Karlova Ves s cieľom zníženia ich energetickej náročnosti. Jednou z nich je aj naša škola. **Trvanie projektu:** 15.06.2018 – 15.06.2023
* Spolupráca s nadáciou Úsmev ako dar je aj zazmluvnená. Škola poskytuje zadarmo priestory pre doučovanie žiakov zo sociálne znevýhodneného prostredia.
* Škola sa zapojila do projektu zameraného na inklúziu Škola inkluzionistov. Cieľom vzdelávacieho programu, ktorého súčasťou je aj finančný grant, je skvalitniť vzdelávací proces na slovenských bežných základných školách tak, aby bol dostupný pre čo najviac detí.
* V rámci projektu Rekonštrukcia telocviční, v ktorom MČ získala financie, bude sa opravovať zdravotechnika a sociálne zariadenia, patriace k telocvični.
* Informácia o problémoch v školskej kuchyni
* už niekoľkokrát bol avízovaný havarijný stav zariadenia a technického vybavenia kuchyne. Došlo k poruche konvektomatu, kotla a mlynčeka, čo zásadne skomplikovalo chod kuchyne. Opravy sú objednané.
* ŠJ zápasí s akútnym nedostatkom pracovníkov
* P. riaditeľ konštatoval, že **škola nemá žiadne finančné záväzky ani nezaplatené pohľadávky. Finančná kondícia školy je dobrá.**

**K bodu 5. programu:**

Členovia RŠ sa oboznámili s predloženou Správou o výsledkoch a podmienkach výchovno-vzdelávacej činnosti za školský rok 2017/2018 bez pripomienok.

Následne prítomní pristúpili k hlasovaniu.

Výsledky hlasovania:

ZA Kamil Zeman, Zdeněk Borovička, Iliana Medviďova, Marika Chowaniecová, Ľubomír Gregorovič, Soňa Štancelová, Martin Grondžák

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 2**

**Rada školy berie na vedomie predloženú Správu o výsledkoch a podmienkach výchovno-vzdelávacej činnosti za školský rok 2017/2018 bez pripomienok**

**K bodu 6. programu:**

* Predseda RŠ požiadal prítomných o vyjadrenie sa k zverejneniu svojho mena na stránke školy

Následne prítomní pristúpili k hlasovaniu.

Výsledky hlasovania:

ZA Kamil Zeman, Zdeněk Borovička, Iliana Medviďova, Marika Chowaniecová, Ľubomír Gregorovič, Soňa Štancelová, Martin Grondžák

PROTI nikto

ZDRŽAL SA nikto

**Uznesenie č. 4**

**Členovia Rady školy súhlasia so zverejnením svojho mena na webe školy.**

* P. Zeman položil otázku riaditeľovi školy, či veľká telocvičňa je dostatočne využívaná v čase, keď MBK telocvičňu nepoužíva.
* P. riaditeľ odpovedal, že túto otázku riešil niekoľkokrát, pretože záujem o prenájom je veľký. MBK však často mení rozpis tréningov a zápasov. Nie je možné vopred vedieť, v ktorý čas bude telocvičňa voľná a teda nie je možné ju prenajať
* RŠ poverila riaditeľa školy, aby vyžiadal od MBK rozpis využívania telocvične, prípadne dohodol kompromisné riešenie, aby sa dodržala zmluva, ale popritom sa využívala telocvičňa čo najefektívnejšie.
* P. Zeman sa informoval u zástupcov MČ, kedy a ako sa bude riešiť osvetlenie pod spojovacou chodbou a kamerový systém na budove školy.
* Vzhľadom na to, že na tento úsek sa vzťahuje záruka zhotoviteľa rekonštrukcie, nie je vhodné riešiť opravu svojpomocne
* Zástupcovia rodičov taktiež opätovne nastolili otázku zvýšeného výskytu holubov.
* P. Borovička, ako aj ostatní prítomní konštatovali, že sa nedodržiava VZN o používaní športového areálu školy – venčenie psov, používanie alkoholu a fajčenie – a diskutovali o možných opatreniach na zníženie kriminality a vandalizmu ako aj opatreniach na odstránenie nevhodného správania čoraz mladších detí.

Následne prítomní pristúpili k hlasovaniu o možných riešeniach:

Výsledky hlasovania:

ZA Kamil Zeman, Zdeněk Borovička, Iliana Medviďova, Marika Chowaniecová, Ľubomír Gregorovič, Soňa Štancelová, Martin Grondžák

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 5**

**RŠ navrhuje a žiada MČ**

* **Zvýšiť kontroly Mestskej polície**
* **Zriadiť a financovať funkciu správcu ihriska, ktorý bude dohliadať na poriadok a správanie používateľov športového areálu okolo školy a vykonávať drobné opravy.**

**Uznesenie č. 6**

**Rada školy berie na vedomie informácie ku všetkým prerokovávaným bodom**

**K bodu 10. programu:**

Nakoľko bol program zasadnutia vyčerpaný, pán Zeman prítomným poďakoval za účasť a zasadnutie ukončil.

Túto zápisnicu spísala Soňa Štancelová po ukončení zasadnutia z poznámok, ktoré si počas zasadnutia zaznamenala.

V Bratislave, dňa 11.10.2018 V Bratislave, dňa 11.10.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Soňa Štancelová Ľubomír Gregorovič

 zapisovateľka overovateľ zápisnice